**NOTĂ INFORMATIVĂ**

la proiectul hotărârii Guvernului cu privire la modificarea

Nomenclatorului informațiilor atribuite la secret de stat,

aprobat prin Hotărârea Guvernului nr. 411/2010

|  |
| --- |
| * + - 1. **Denumirea autorului şi, după caz, a participanților la elaborarea proiectului**
 |
| Proiectul a fost elaborat de Ministerul Afacerilor Interne.  |
| **2. Condiţiile ce au impus elaborarea proiectului de act normativ şi finalitățile urmărite** |
| Proiectul hotărârii Guvernului cu privire la modificarea Nomenclatorului informațiilor atribuite la secret de stat, aprobat prin Hotărârea Guvernului nr. 411/2010 a fost elaborat în scopul executării art. IX. alin. (2) al Legii nr.109/2022 cu privire la modificarea unor acte normative, care prevede că Guvernul, în termen de 3 luni de la data publicării prezentei legi, va opera modificări în Nomenclatorul informațiilor atribuite la secret de stat. Prin articolul VII al Legii nr. 109/2022 au fost operate modificări în art. 7 alin. (2) pct. 2) din Legea nr. 245/2008 cu privire la secretul de stat, prin care din lit. a) au fost excluse prevederile în partea ce ține de informațiile despre amplasarea şi volumul real al rezervelor materiale de stat, întrucât norma respectivă nu reglementa și informațiile despre rezervele de mobilizare, ținând cont de importanța pe care o au pentru interesele şi/sau securitatea statului. Având un caracter strategic, important pentru securitatea statului, cuprinzând informații despre amplasarea, categoriile și cantitățile de bunuri care constituie componența stocurilor rezervelor de stat și de mobilizare, se impune delimitarea domeniului rezervelor de stat și de mobilizare de celelalte domenii care operează cu informații cu acces limitat. Astfel, la lit. a1)-a3), incluse în articolul menționat, au fost delimitate expres informațiile din domeniul rezervelor de stat și de mobilizare ce necesită a fi secretizate.Prin urmare, a apărut necesitatea modificării Nomenclatorului informațiilor atribuite la secret de stat și delimitarea, printr-un punct separat al acestuia, a informațiilor din domeniul rezervelor de stat și de mobilizare, în scopul stabilirii clarității și evitării interpretării, precum și acoperirea lipsei de reglementare. În vederea facilitării identificării informațiilor date, proiectul propune modificarea, prin excluderea unei părți din text la poziției 17 din Nomenclator și completarea acestuia cu o poziție nouă – 171 care va include informațiile atribuite la secret de stat din domeniul rezervelor de stat și de mobilizare, fără a fi precedate de cele care țin de materialele strategice și nomenclatură.  Delimitarea acestor categorii de informații va permite clasificarea mai ușoară a informațiilor cu caracter secret cu care operează instituțiile publice și va facilita controlul asupra respectării regimului de utilizare a lor. Totodată, reieșind din termenul restrâns în care Guvernul trebuie să opereze modificări în Nomenclatorul informațiilor atribuite la secret de stat, aprobat prin Hotărârea Guvernului nr.411/2010 (3 luni de la data publicării Legii nr.109/2022 cu privire la modificarea unor acte normative), proiectul prevede intrarea în vigoare a acestuia la data publicării în Monitorul Oficial.  |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu are drept scop armonizarea legislaţiei naţionale cu legislaţia Uniunii Europene.  |
| **4. Principalele prevederi ale proiectului şi evidențierea elementelor noi** |
| Proiectul propune delimitarea informațiilor din domeniul rezervelor de stat și de mobilizare de celelate informații din domeniul economiei, științei și tehnicii enumerate în Nomenclatorul informațiilor atribuite la secret de stat, aprobat prin Hotărârea Guvernului nr. 411/2010. Astfel, proiectul prevede completarea Nomenclatorului menționat cu o poziție nouă – 171 care să cuprindă doar informațiile din domeniul rezervelor de stat și de mobilizare. Totodată, reieșind din prevederile Legii nr. 104/2020 cu privire la rezervele de stat și de mobilizare, se propune modificarea listei autorităților administrației publice centrale și locale și a altor persoane juridice de drept public și privat, care sunt investite să dispună, în limitele competenței, de informațiile atribuite la secret de stat din domeniul rezervelor de stat și de mobilizare.  |
| **5. Fundamentarea economico-financiară** |
| Implementarea prezentului proiect nu necesită alocarea resurselor financiare din bugetul de stat, întrucât acesta prevede doar modificarea unei Hotărâri de Guvern.  |
| **6. Modul de încorporare a actului în cadrul normativ în vigoare** |
| Adoptarea prezentului proiect de act normativ nu va genera necesitatea modificării sau abrogării altor acte normative.  |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, anunțul privind inițierea elaborării proiectului hotărârii Guvernului cu privire la modificarea Nomenclatorului informațiilor atribuite la secret de stat, aprobat prin Hotărârea Guvernului nr. 411/2010, a fost publicat pe pagina-web oficială a Ministerului Afacerilor Interne și pe portalul consultativ [www.particip.gov.md](http://www.particip.gov.md), i-ar persoanele interesate au avut posibilitatea consultării și expunerii pe marginea acestuia.  |
| **8. Constatările expertizei juridice** |
| Proiectul urmează a fi supus expertizei juridice.  |
| **9. Constatările expertizei anticorupție** |
| Proiectul urmează a fi supus expertizei anticorupție.  |

 **Secretar general al ministerului Serghei DIACONU**